
Suvestinė redakcija nuo 2025-09-02

Sprendimas paskelbtas: TAR 2018-04-04, i. k. 2018-05231

Nauja redakcija nuo 2024-09-27:
Nr. T-177,
2024-09-26,
paskelbta TAR 2024-09-26, i. k. 2024-16783                

JONIŠKIO RAJONO SAVIVALDYBĖS
TARYBA

SPRENDIMAS
DĖL GLOBOS CENTRO, BUDINČIO GLOBOTOJO IR NUOLATINIO GLOBOTOJO VEIKLOS JONIŠKIO RAJONO SAVIVALDYBĖJE FINANSAVIMO TVARKOS APRAŠO PATVIRTINIMO

2018 m. kovo 29 d.  Nr. T-56
Joniškis


Vadovaudamasi Lietuvos Respublikos vietos savivaldos įstatymo 6 straipsnio 12 dalimi, Lietuvos Respublikos socialinių paslaugų įstatymo 14 straipsnio 1 dalimi ir 2 dalies 2 punktu, 23 ir 24 straipsniais, Joniškio rajono savivaldybės taryba  nusprendžia:
Patvirtinti Globos centro, budinčio globotojo ir nuolatinio globotojo veiklos Joniškio rajono savivaldybėje finansavimo tvarkos aprašą (pridedama).



Savivaldybės meras								Gediminas Čepulis


PATVIRTINTA
Joniškio rajono savivaldybės tarybos 
2018 m. kovo 29 d. sprendimu Nr. T-56
(2024 m. rugsėjo 26 d. sprendimo Nr. T-177
redakcija)



 SKYRIUS


. Globos centro, budinčio globotojo ir nuolatinio globotojo veiklos finansavimo Joniškio rajono savivaldybėje tvarkos aprašas (toliau – Aprašas) nustato globos centro, budinčio globotojo ir nuolatinio globotojo veiklos finansavimo tvarką.
. Globos centro funkcijas vykdo Joniškio rajono vaiko ir šeimos gerovės centras, vadovaudamasis nuostatomis, kurios išdėstytos Globos centro veiklos tvarkos apraše, patvirtintame Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-421 „Dėl Globos centro veiklos aprašo patvirtinimo“ (toliau – Globos centro veiklos aprašas), kitais veiklą reglamentuojančiais teisės aktais ir šiuo Aprašu.
. Kitos šiame Apraše sąvokos vartojamos taip, kaip jos apibrėžiamos Lietuvos Respublikos civiliniame kodekse, Lietuvos Respublikos socialinių paslaugų įstatyme ir kituose teisės aktuose apibrėžtas sąvokas. 
 SKYRIUS


. Globos centro budintiems globotojams, nuolatiniams globotojams, globėjams (rūpintojams), šeimynos dalyviams, šeiminių vaikų globos namų darbuotojams ir įtėviams teikiamos paslaugos finansuojamos iš Joniškio rajono savivaldybės biudžeto lėšų, Lietuvos Respublikos valstybės biudžeto lėšų, skirtų vaikų globos (rūpybos) išmokoms, globos (rūpybos) išlaidų tiksliniam priedui ir vaiko išmokoms pagal Lietuvos Respublikos išmokų vaikams įstatymą (toliau – Išmokų vaikams įstatymas) mokėti ir kitų teisėtai įgytų lėšų.
. Globos centras teikia informaciją Joniškio rajono savivaldybės (toliau – Savivaldybė) administracijai dėl lėšų poreikio ir planuojamų paslaugų teikimo Savivaldybės mero nustatyta tvarka.
. Savivaldybės administracija finansuoja budinčio globotojo ir nuolatinio globotojo veiklą, kai vaikui nustatytas laikinas apgyvendinimas globos centre.
. Savivaldybės administracija skiria ir moka atlygį ir išmokas vaiko globėjo (rūpintojo) teises ir pareigas įgyvendinančiam globos centrui už budinčio globotojo, nuolatinio globotojo, kurie yra sudarę tarpusavio bendradarbiavimo ir paslaugų teikimo sutartį su globos centru (toliau – Sutartis), prižiūrimą vaiką. Atlygio dydis apskaičiuojamas proporcingai to mėnesio kalendorinių dienų, už kuriuos mokamas atlygis, skaičiui. 
. Globos centras raštu informuoja Savivaldybės administraciją apie bendradarbiavimo ir paslaugų teikimo sutarčių su budinčiais ar nuolatiniais globotojais sudarymą ar nutraukimą.
. Globos centras budinčiam globotojui moka: 
. 1 Lietuvos Respublikos Vyriausybės nutarimu nustatytos minimalios mėnesinės algos (toliau – MMA) dydžio atlygį. Atlygis didinamas: 
. 0,5 MMA dydžio išmoka už kiekvieną faktiškai prižiūrimą vaiką ar vaiko priežiūrą kriziniais atvejais;
. 0,75 MMA dydžio išmoka per mėnesį už vaiką iki 3 metų ar paauglį nuo 12 metų, ar vaiką su negalia;   
. 1 MMA dydžio atlygį atokvėpio kriziniu atveju. Atlygis mokamas tam budinčiam globotojui, kuriam atokvėpio kriziniu atveju laikotarpiui Globos centras perduoda prižiūrėti globojamą (rūpinamą) vaiką. 

. Globos centras nuolatiniam globotojui moka:
. 2 MMA dydžio atlygį per mėnesį už faktiškai prižiūrimą vaiką;
. atlygis didinamas už kiekvieną kitą vaiką po 0,75 MMA, jeigu nuolatinis globotojas prižiūri daugiau kaip vieną vaiką.
. Jeigu pasibaigus vaiko globai (rūpybai) dėl pilnametystės, asmuo ir toliau yra prižiūrimas budinčio ar nuolatinio globotojo ir mokosi pagal bendrojo ugdymo programą, pagal formaliojo profesinio mokymo programą ar studijuoja aukštojoje mokykloje pagal nuolatinės studijų formos programą, šio asmens mokymosi laikotarpiu budinčiam, nuolatiniam globotojui mokamas atlygis, bet ne ilgiau iki asmeniui sukaks 24 metai.
. Savivaldybės administracija budinčiam globotojui ir nuolatiniam globotojui moka:
. vaiko globos (rūpybos) išmokas, mokamas Išmokų vaikams įstatymo nustatyta tvarka;
. globos (rūpybos) išmokų tikslinius priedus, mokamus Išmokų vaikams įstatymo nustatyta tvarka;
. išmokas vaikui, mokamas Išmokų vaikams įstatymo nustatyta tvarka, vaikui skirtą slaugos ir priežiūros (pagalbos) išlaidų tikslinę kompensaciją, mokamą pagal Lietuvos Respublikos tikslinių kompensacijų įstatymą, ir kitas išmokas, jei teisė gauti šias išmokas vaikui ir globėjui (rūpintojui) numatyta įstatymuose;
. pagalbos pinigus Savivaldybės tarybos nustatyta tvarka.
. Globos centras kas mėnesį perveda šiame Apraše numatytas ir iš Savivaldybės gautas lėšas budinčiam globotojui ar nuolatiniam globotojui Sutartyje nustatytomis sąlygomis ir tvarka.
. Atlygis ir išmokos mokamas tam budinčiam globotojui ar nuolatiniam globotojui, kuris Sutartyje nurodomas kaip atsakingas už tinkamą lėšų, skirtų vaiko globai ar priežiūrai, panaudojimą.  		
. Globos (rūpybos) išmokos tikslinį priedą globos centras gali naudoti papildomai pagalbai vaikui (pvz.: logopedo, psichiatro, vaiko neformaliojo ugdymo ar užimtumo paslaugoms finansuoti) ir (ar) pagalbai budinčiam globotojui (pvz.: psichoterapijai, supervizijai, profesinės kompetencijos ugdymui) teikti, kai bendradarbiavimo ir paslaugų teikimo sutartyje su budinčiu globotoju ar nuolatiniu globotoju numatyta, kad už globos (rūpybos) išmokos tikslinio priedo panaudojimą bus atsakingas globos centras.
. Budintis globotojas ir nuolatinis globotojas, siekdamas patenkinti vaiko pagrindinius ir saviraiškos poreikius, turi šio Aprašo 12.1 ir 12.3 papunktyje numatytas gaunamas išmokas skirti vaikui išlaikyti (pvz.: maistui, drabužiams, kanceliarinėms prekėms, higienos prekėms, laisvalaikiui ir ugdymui, kišenpinigiams, medikamentams ir pan.). Globos centras turi teisę prašyti budinčių globotojų ir nuolatinių globotojų pateikti išlaidas pagrindžiančius dokumentus Sutartyje nustatyta tvarka. 
. Globos centras, esant aplinkybėms, dėl kurių budintis globotojas ir nuolatinis globotojas neturi finansinių galimybių savo lėšomis įrengti vaiko priežiūros vietos, turi teisę pagal budinčio globotojo, nuolatinio globotojo pateiktą argumentuotą prašymą išmokėti vienkartinę 15 bazinių socialinių išmokų dydžio išmoką vaiko apgyvendinimo vietai įkurti. Ši išmoka turi būti naudojama vaiko gyvenimo sąlygoms pritaikyti, įsigyti būtiniausiems daiktams, namų apyvokos reikmenims, taip pat kitoms išlaidoms, susijusioms su prižiūrimo vaiko poreikių tenkinimu.

. Globos centras atsako už lėšų, skirtų budinčio globotojo ir nuolatinio globotojo veiklos finansavimui, tinkamą ir tikslingą panaudojimą.
. Įgyvendindami Aprašo nuostatas, duomenų valdytojai užtikrina, kad jų atliekamas asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau ‒ Reglamentas), Lietuvos Respublikos asmens duomenų teisinės apsaugos įstatymo nuostatas. Duomenų subjektų teisės įgyvendinamos Reglamento ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.
. Šis Aprašas gali būti keičiamas ir papildomas Savivaldybės tarybos sprendimu.
. Ginčai dėl Savivaldybės administracijos ar globos centro priimtų sprendimų nagrinėjami teisės aktų nustatyta tvarka.

